Vreme de vară în ultimele zile din luna martie. Bucureștenii au ieșit la plimbare noaptea
Și după lăsarea întunericului, vremea neobișnuit de caldă a scos bucureștenii pe străzi, la terasele din Centrul Vechi și în parcuri. Mulți și-au lăsat acasă hainele groase.
O geacă ușoară și chiar tricoul cu mânecă scurtă au fost mult mai potrivite pentru atmosfera văratică. Sâmbătă, în prima zi de weekend, se anunță până la 26 de grade în Capitală.
Calea Victoriei a fost vineri seară cea mai aglomerată arteră din Capitală. Nu vorbim de trafic, ci despre miile de oameni care au luat-o la pas, prin aerul cald, de vară. Plimbăreții au trecut de la o zi la alta la meniul de vară: înghețată și băuturile cu gheață.
Fete: "Mergem să bem un cocktal. Cu gheață pentru că este foarte cald, după cum puteți observa nici dresuri nu am. De acum au început plimbările de seară".
Fată: "Rochie, fustă și plimbat. Și la cafenele. Foarte plăcut afară".
Și în Centrul Vechi a fost forfotă. Înainte să pornească distracția în cluburi, oamenii s-au răcorit la terase.
Cuplu: "Este chiar foarte cald și am zis să ne bucurăm de vreme astăzi. Mergem să stăm la o terasă, bem un suc".
Pentru cei dornici de mișcare, parcurile au fost alternativa perfectă.
Bărbat: "Noi am venit chiar din Iași pentru temperaturile astea. Foarte fain, e chiar frumos".
Multi și-au făcut planuri pentru și zilele care urmează.
Tineri: "O plecare la mare".
Este aproape miezul nopții, iar termometrele din oraș indică 15 grade Celsius. Primăvara și-a intrat rapid în drepturi, iar maximele în zilele următoare ajung chiar și la 29 de grade, în Capitală - semn că, dacă nu ne uităm în calendare, vara s-a instalat deja.
Pentru ziua de 30 de martie, maxima absolută - de 29 de grade Celsius - a fost înregistrată în 1947, la staţia meteorologică Bucureşti-Băneasa, în 30 martie 1947.